কামরুল হাসান,কলারোয়া: সাতক্ষীরার কলারোয়ায় সরকারের নানামুখী উন্নয়ন ভাবনা বিষয়ে জনগনকে অবহিত ও সম্পৃক্তকরণের লক্ষ্যে আলোচনা সভা ও চলচিত্র প্রদর্শন অনুষ্ঠান অনুষ্ঠিত হয়েছে। বৃহস্পতিবার বেলা ১১টায় উপজেলা পরিষদ অডিটোরিয়ামে জেলা তথ্য অফিসের আয়োজনে অনুষ্ঠিত অনুষ্ঠানে প্রধান অতিথি হিসাবে উপস্থিত ছিলেন তালা-কলারোয়ার সংসদ সদস্য ও জনপ্রশাসন মন্ত্রণালয় সম্পর্কিত সংসদীয় স্থায়ী কমিটির সদস্য এড. মুস্তফা লুৎফুল্লাহ। প্রধান অতিথি তাঁর বক্তব্যে বলেন, জননেত্রী শেখ হাসিনার দুই নয়ন বাংলাদেশের উন্নয়ন। শত প্রতিকুলতার মধ্যেও শেখ হাসিনার নেতৃত্বে বাংলাদেশ আজ বিশ্ব দরবারে মাথা উঁচু করে দাঁড়িয়েছে। তিনি বলেন, জাতির জনক বঙ্গবন্ধু কন্যা শেখ হাসিনার পক্ষেই সম্ভব পদ্মা সেতু নির্মাণসহ বড় বড় মেগা প্রকল্প হাতে নেয়া। তাঁর পক্ষেই সম্ভব সকল চাকুরেদের বেতন একধাপে দ্বিগুণ করে দেয়া। প্রধান অতিথি আরও বলেন, দেশের বিদ্যুৎ সমস্যার সমাধান করে আজ ঘরে ঘরে বিদ্যুতের আলো পৌছে দেয়া সম্ভব হচ্ছে। অনুষ্ঠানে বিশেষ অতিথির বক্তব্যে উপজেলা আ.লীগের সভাপতি ও উপজেলা পরিষদ চেয়ারম্যান ফিরোজ আহম্মেদ স্বপন বলেন, মানুষ আজ ঘরে বসে অনেক সেবা গ্রহণ করছে। শিক্ষা, কৃষি, স্বাস্থ্যসহ সকল ক্ষেত্রে দেশ আজ সামনের দিকে সমান তালে এগিয়ে যাচ্ছে। তাই এই উন্নয়নের ধারাকে অব্যাহত রাখতে আবারও শেখ হাসিনার সরকারের প্রতি সমর্থন দেয়ার আহ্বান জানান তিনি। কলারোয়া উপজেলা প্রশাসনের সহযোগিতায় উপজেলা নির্বাহী অফিসার উত্তম কুমার রায়ের সভাপতিত্বে প্রধানমন্ত্রী শেখ হাসিনার ১০টি বিশেষ উদ্যোগের অধীন পলিথিন ব্যবহারের অপকারিতা এবং পরিবেশ রক্ষায় বৃক্ষরোপনের প্রয়োজনীয়তাসহ খাদ্যে ভেজাল প্রতিরোধ এবং সরকারের সাফল্য অর্জন ও উন্নয়ন ভাবনা বিষয়ে জনগনকে অবহিত ও সম্পৃক্তকরণের লক্ষ্যে অনুষ্ঠিত আলোচনা সভায় বিশেষ অতিথির বক্তব্য দেন কলারোয়া উপজেলা ভাইস চেয়ারম্যান আরাফাত হোসেন, জেলা তথ্য অফিসার মোজাম্মেল হক, উপজেলা মাধ্যমিক শিক্ষা কর্মকর্তা আবদুল হামিদ, ইউপি চেয়ারম্যান মাস্টার নুরুল ইসলাম, ইউপি চেয়ারম্যান মনিরুল ইসলাম মনি প্রমুখ। অনুষ্ঠানে অন্যান্যের মধ্যে বক্তব্য দেন ও উপস্থিত ছিলেন প্রফেসর আবু নসর, ইউপি চেয়ারম্যান আলহাজ্ব আব্দুল হামিদ সরদার, ইউপি চেয়ারম্যান রবিউল হাসান, ইউপি চেয়ারম্যান এসএম মনিরুল ইসলাম, ইউপি চেয়ারম্যান আফজাল হোসেন হাবিল, কলারোয়া প্রেসকাবের সাবেক সাধারণ সম্পাদক শেখ জুলফিকারুজ্জামান জিল্লু, সাবেক সাধারণ সম্পাদক প্রধান শিক্ষক রাশেদুল হাসান কামরুল, রিপোর্টার্স কাবের সভাপতি আজাদুর রহমান খান চৌধুরী পলাশ, অধ্যক্ষ মনিরা বেগম, অধ্যক্ষ আবু বকর সিদ্দীক, অধ্যক্ষ মাওলানা মুহা. আইয়ুব আলি, সহকারী অধ্যাপক আব্দুর রহিম, প্রধান শিক্ষক বদরুজ্জামান বিপ্লব, প্রধান শিক্ষক হরিসাধন ঘোষ, আব্দুল হান্নান, উপজেলা ওয়ার্কার্স পার্টির নেতা সন্তোষ পাল, উপজেলা স্বেচ্ছাসেবক লীগের আহ্বায়ক শেখ আশিকুর রহমান মুন্না, জেলা তথ্য অফিসের জাহাঙ্গীর আলম, মীর আজিবুর রহমান, সাংবাদিক এমএ সাজেদ, জুলফিকার আলিসহ বিভিন্ন শিক্ষা প্রতিষ্ঠানের প্রধানগণ ও সুধিজন। সমগ্র অনুষ্ঠানটি সঞ্চালন করেন জেলা তথ্য অফিসের ঘোষক মনিরুজ্জামান। এছাড়া অনুষ্ঠানে প্রজেক্টরের মাধ্যমে সরকারের নানা উন্নয়নমূলক কর্মকান্ডের ভিডিও দেখানো হয়।